
RAPORT DE SPECIALITATE
privind atribuirea în folosință gratuită , pe o perioadă de 5 ani, cu contract comodat a spațiului din Timișoara, Str.Mărășești, nr.14, subsol, către SPITALUL CLINIC MUNICIPAL DE URGENȚĂ TIMIȘOARA

Prin cererea înregistrată la Primăria Municipiului Timișoara  cu numărul CT2021-001670/10.05.2021, Spitalul Clinic Municipal de Urgență Timișoara, reprezentat de către Manager S.L.Dr. Malița Daniel Claudiu, solicită încheierea unui nou contract de comodat avînd ca obiect, atribuirea în folosință gratuită a spațiului situat în Timișoara, str. Mărășești, nr.14, utilizat cu destinația depozit .
          Această solicitare a fost analizată în ședința din 09.06.2021 și reanalizată în ședința din16.09.2021 a Comisiei de Analiză a Spațiilor cu Altă Destinație decât aceea de locuință, situate în imobile proprietatea Primariei Timișoara precum și în proprietatea Statului Roman, în administrarea Consiliului Local al Municipiului Timișoara înființată prin HCLMT nr.12/26.06.2012 și modificată prin HCLMT nr.122/13.04.2021, comisia hotărând atribuirea  pe o perioadă de 5 ani a spațiului în suprafață de 239,31m.p, situat în Timișoara, str. Mărășești, nr.14  .
	Spațiul, identificat ca fiind  apartamentul nr.12 este situat la subsolul imobilului din Timișoara, str. Mărășești, nr.14, fiind înscris în  CF 402312-C1-U12, nr. topo 404/XII, cu 12% pc, în proprietatea Statului Român și a fost atribuit în folosință gratuită Spitalului Clinic Municipal de Urgență Timișoara, în baza HCLMT nr.180/15.11.2016, încheindu-se contractul de comodat nr.7/13.12.2016, expirat prin ajungere la termen la data de 13.12.2019 . 
 	Spațiul este liber de sarcini, fiind  verificat prin următoarele adrese ale serviciilor de specialitate:
· Adresa  SC2021-011510/29.04.2021 a Biroului Clădiri Terenuri I Est 
· Adresa SC2021-11510/27.04.2021 a Compartimentului Fond Funciar 
· Adresa SC2021-11510/28.04.2021 a Serviciului Juridic 
             Spațiul situat în imobilul din Timișoara, Str. Mărășești, nr.14 este înregistrat în evidența patrimonială a Municipiului Timișoara cu numărul de inventar 7179 și  valoarea de inventar 559.911 lei . 
           În temeiul  art. 129, aln.(2), litera c, din Ordonaţa  de Urgenţă a Guvernului  nr. 57/2019, privind Codul administrativ;  
	În conformitate cu  articolul 362, aln. (2) din Ordonanţa de Urgenţă a Guvernului nr. 57/2019, privind Codul administrativ;
	Având în vedere prevederile legale enunțate  și necesitatea utilizării spațiului cu funcțiunea de depozit, apreciem că Proiectul de hotărâre privind atribuirea în folosință gratuită a spațiului din Timișoara, str.Mărășești, nr.14, subsol, către Spitalul Clinic Municipal De Urgență Timișoara, îndeplinește condițiile pentru a fi supus dezbaterii și aprobării în plenul Consiliului Local al Municipiului Timișoara.

